Document ID: 31998R1000

Ir-Regolament tal-Kunsill (KEE) Nru. 1000/98
tat-13 ta’ Mejju 1998
li jemenda l-Annessi I, u II ma’ Regolament tal-Kunsill (KEE) Nru. 2377/90 li jistabbilixxi proċedura tal-Komunità biex jiġu stabbiliti l-limiti massimi ta’ residwi ta’ prodotti mediċinali veterinarji fl-ikel u li joriġinaw mill-annimali
(Test b’ rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxu il-Komunità Ewropea,
Wara li kkunsidraw Regolament tal-Kunsill (KEE) Nru. 2377/90 tas-26 ta’ Ġunju 1990 li jistabbilixxi proċedura tal-Komunità għall-istabbiliment tal-limiti massimi ta’ residwi ta’ prodotti mediċinali veterinarji f’affarijiet ta’ l-ikel (1), kif l-aħħar emendat minn Regolament tal-Kummissjoni (EC) Nru. 613/98 (2) u b’ mod partikolari l-Artikoli 6, 7 u 8 ta’ dan,
Billi, bi qbil ma’ Regolament (KEE) Nru. 2377/90, limiti massimi ta’ residwi jridu jkunu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji intiżi għall-amministrazzjoni lill-annimali li jipproduċu l-ikel;
Billi limiti massimi ta’ residwi suppost ikunu stabbiliti biss wara eżami fil-Komunità għall-Prodotti Mediċinali Veterinarji ta’ l-informazzjoni rilevanti kollha li tikkonċerna s-sigurtà ta’ residwi tas-sustanza kkunċernata għall-konsumatur jew affarijiet ta’ l-ikel ta’ oriġini mill-annimali u l-impass ta’ residwi fuq l-ipproċessar industrijali ta’ l-affarijiet ta’ l-ikel.
Billi, fl-istabbiliment tal-limiti massimi ta’ residwi għal residwi ta’ prodotti mediċinali veterinarji fl-affarijiet ta’ l-ikel ta’ oriġini mill-annimali, huwa neċessarju li tkun speċifikata l-ispeċi ta’ l-annimali f’liema residwi jistgħu ikunu preżenti, l-livelli jistgħu ikunu preżenti f’kull wieħed mit-tessuti tal-laħam rilevanti ottenuti mill-annimal ittrattat (tessut speċifiku) u n- natura tar-residwu li hi rilevanti għall-kontroll ta’ residwi (limitu tar-residwu);
Billi, għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti ta’ residwu massimi suppost is-soltu jkunu stabbiliti għat-tessuti speċifiċi ta’ fwied jew kliewi; billi, iżda, l-fwied u l-kliewi huma ta’ spiss imneħħija mill-karkassi li jiċċaqalqu fil-kummerċ internazzjonali, u limiti massimi ta’ residwi suppost għalhekk dejjem ikunu stabbiliti għat-tessuti ta’ muskolu u xaħam;
Billi, fil-każ ta’ prodotti mediċinali veterinarji intiżi għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti ta’ residwu massimu jridu jkunu stabbiliti għall-bajd, ħalib jew għasel;
Billi thiabendazole, flubendazole, thiamphenicol, doxycyclina u oxibendazole suppost ikunu imdaħħla f’L-Anness I għar-Regolament (KEE) Nru. 2377/90;
Billi sodju selenite, sodju selenate u potassju sleenate suppost ikunu mdaħħla f’L-Anness I għar-Regolament (KEE) Nru. 2377/90;
Billi għandu jitħalla perjodu ta’ 60 ġurnata qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kwalunkwe bidla li tista’ tkun neċessarja għall-awtorizzazzjonijiet biex tqiegħed l-prodotti mediċinali veterinarji kkonċernati fuq is-suq li ġew mogħtija bi qbil mad-Direttiva tal-Kunsill 81/851/KEE (3), kif l-aħħar emendata minn Direttiva 93/40/KEE (4) biex jittieħed kont tad-dispożizzjonijiet ta’ dan ir-Regolament;
Billi l-miżuri previsti f’dan ir-Regolament huma skond l-opinjoni tal-Kumitat Permanenti fuq prodotti Mediċinali Veterinarji,
ADDOTTAT DAN IR-REGOLAMENT:
Artikolu 1
L-Annessi I u II għal Regolament (KEE) Nru. 2377/90 huma minn hawn emendati kif imfassal fl-Anness hawnhekk.
Artikolu 2
Dan ir-Regolament ser jidħol fis-seħħ fis-sittin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament se jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-13 ta’ Mejju 1998.

Labels: 0
17
20
6